TurboStart

TurboStart fungerer som en udvidelse til dit Internetprogram. Den påtager sig opgaven at gøre dine søgninger lettere og mere effektive. I vinduet, som du kan rulle i, afgrænser du din søgning til et antal søgesteder på Internettet. Fx Books & CD's, hvis du leder efter en bog eller en cd. Herefter indtaster du dine søgeord og klikker af i de foreslåede søgemaskiner. Ved at klikke på ikonet med de to masker kan du afgøre, hvordan TurboStart skal fungere Fx om der skal åbnes mange eller få vinduer til resultaterne af dine søgninger. Et klik på diskette-ikonet gør, at du kan gemme dine søgeresultater, så du kan genbruge dem i fremtiden. Klik på knappen Start, og TurboStart laver din søgning. Nemt og effektivt.